cyanic-selkie/wikianc huggingface dataset:
ნუგზარ ვაწაძე
1959 წლიდან ეწეოდა პედაგოგიურ მოღვაწეობას სხვადასხვა მუსიკალურ სკოლასა და მესამე სამუსიკო სასწავლებელში. ის ავტორია: ორი ერთნაწილიანი საფორტეპიანო კონცერტი (1956, d-moll; 1961, C-dur); სიმებიანი კვარტეტი (1961, E-dur სამ ნაწილად), რომელსაც 1962 წელს მიენიჭა პირველი პრემია ახალგაზრდა კომპოზიტორთა შემოქმედების საკავშირო დათვალიერებაზე, მოსკოვში; „იუმორესკა“ სიმფონიური ორკესტრისათვის, სიუიტა სიმფონიური ორკესტრისათვის ოპერიდან „ზღვა, მზე და ბიჭუნა“; მას ეკუთვნის მრავალი სიმღერა, მუსიკა სპექტაკლებისა და კინოფილმებისათვის, ესენია: „მე, ბებია, ილიკო და ილარიონი“ (1962), „სინათლე ჩვენს ფანჯრებში“ (1969), „პიერი მილიციის თანამშრომელი“ (1965); ანიმაციური ფილმები: „მამლაყინწა“ (1979), „მონადირე, ბიჭი და ძაღლი“ (1970), „ბომბორა“(1968), „ო, მოდა, მოდა...“ (1968); გადაღებულია ფილმში „არ დაიჯერო, რომ აღარა ვარ“ (1975).
რესურსები ინტერნეტში
კატეგორია:ქართველი კომპოზიტორები კატეგორია:დაბადებული 10 ივნისი კატეგორია:დაბადებული 1931 კატეგორია:გარდაცვლილი 9 ივნისი კატეგორია:გარდაცვლილი 2018
ელეანორ არაგონელი (1402-1445)
ელეანორ არაგონელი (Leonor de Aragón, Leonor de Aragão; დ. 2 მაისი, 1402, ვალიადოლიდი, კასტილია — გ. 19 თებერვალი, 1445, ტოლედო, კასტილია) — ტრასტამარას დინასტიის წარმომადგენელი. არაგონის მეფე ფერდინანდ I-ისა და მისი ცოლის, დედოფალ ელეანორ ალბუკერკეს ქალიშვილი. პორტუგალიის დედოფალი 1433-38 წლებში, როგორც დუარტე I-ს მეუღლე. პორტუგალიის მეფე აფონსუ V-ის, საღვთო რომის იმპერატრიცა ელეანორ პორტუგალიელისა და კასტილიის დედოფალ ჟუანა პორტუგალიელის დედა. თავისი ვაჟის რეგენტი 1438-39 წლებში.
ბიოგრაფია
ინფანტა ელეანორი დაიბადა 1402 წლის 2 მაისს. იგი იყო არაგონის, მაიორკის, ვალენსიის, სიცილიის, სარდინიის, კორსიკისა და ნეაპოლის მეფე, ათენის, ბარსელონას, რუსოლინისა და სერდანიის გრაფ ფერდინანდ I-ისა და მისი ცოლის, დედოფალ ელეანორ ალბუკერკეს ქალიშვილი.
ელეანორის მამა ჯერ კიდევ მაშინ გარდაიცვალა, როცა იგი 14 წლის იყო. ამის შემდეგ ტახტზე მისი ძმა, მეფე ხუან II ავიდა, თუმცა სიტუაცია ალიან აირია, რის გამოც ელეანორ ალბუკერკემ ინფანტა ელეანორი სასწრაფოდ დანიშნა პორტუგალიის მომავალ მეფე დუარტეზე. მათი ქორწინება 1428 წლის 14 სექტემბერს შედგა. დუარტესა და ელეანორს სულ ცხრა შვილი შეეძინათ, ოთხი ვაჟი და ხუთი გოგონა, რომელთაგან ოთხი მცირეწლოვანი დაიღუპა, თუმცა ვერცერთმა მათგანმა ვერ მიაღწია 50 წლამდე. 1433 წლის 14 აგვისტოს, მამამთილის გარდაცვალების შემდეგ ტახტზე მისი ქმარი ავიდა, ელეანორი კი პორტუგალიის დედოფალი გახდა. ამავე დღეს გარდაიცვალა მათი უფროსი ვაჟი ჟუანი, თუმცაღა ამას ხელი არ შეუშლია და მეორე დღეს, 15 აგვისტოს მათი კორონაცია შედგა. როგორც დედოფალი, იგი საერთოდ არ იყო პოლიტიკურად აქტიური ფიგურა და პორტუგალიელებში მალევე გახდა არაპოპულარული.
ელეანორმა თავისი მაზლის წინააღმდეგ და რეგენტობის კვლავ ხელში ჩასაგდებად შეთქმულების მოწყობა სცადა, თუმცა ამაოდ. ამის შემდეგ 1440 წელს იგი ძალიან მძიმედ დაავადდა, რის გამოც კასტილიაში გადასახლდა. იგი სწორედ აქ, კასტილიის ქალაქ ტოლედოში გარდაიცვალა, 1445 წლის 19 თებერვალს, 42 წლის ასაკში. ამავე წლის თებერვალში იგი პორტუგალიაში გადაასვენეს და დუარტეს გვერდით დაკრძალეს.
ზაზა ბეგაშვილი
ზაზა ბეგაშვილი (დ. 21 ოქტომბერი, 1965, მცხეთა) — ქართველი ეკონომისტი, პოლიტიკოსი, ქ. თბილისის მე-2 და მე-3 მოწვევის საკრებულოს თავმჯდომარე 2004-2008 წლებში.
ბიოგრაფია
ზაზა ბეგაშვილი დაიბადა 1965 წლი 21 ოქტომბერს, მცხეთაში. დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1985-1990 წლებში მუშაობდა პარტიულ თანამდებობაზე. 1990-1997 წლებში ეწეოდა ბიზნეს საქმიანობას. 2002-2003 წლებში იყო ჯერ საქართველოს საქართველოს ლეიბორისტული პარტიის, ხოლო შემდგომ ნაციონალური მოძრაობის წევრი. 2004-2008 წლებში იყო თბილისის საკრებულოს თავმჯდომარე, ევროსაბჭოს კონგრესის მერიის წევრი, 2005 წლიდან რეგიონალური პალატის ვიცე-პრეზიდენტი. 2008-2009 წლებში საქართველოს ელჩი ჩინეთის სახალხო რესპუბლიკაში. შემდგომ მუშაობდა საქართველოს გაზის ტრანსპორტირების კომპანიაში გენერალური დირექტორის მოადგილედ.
რესურსები ინტერნეტში
კატეგორია:თბილისის საკრებულოს თავმჯდომარეები კატეგორია:დაბადებული 21 ოქტომბერი კატეგორია:დაბადებული 1965 კატეგორია:ქართველი დიპლომატები
შამსადინი
შამსადინი (Shamsadin) — სოფელი აზერბაიჯანში, განჯა-ყაზახის რეგიონის სამუხის  რაიონში.
რესურსები ინტერნეტში
კატეგორია:სამუხის რაიონის სოფლები
ბანანა იოშიმოტო
ბანანა იოშიმოტო (დ. 24 ივლისი, 1964 ) — იაპონელი მწერლის - მაჰოკო იოშიმოტოს ფსევდონიმი. 2002 წლიდან 2015 წლამდე ის წერდა ჰირაგანით.
ბიოგრაფია
იოშიმოტო დაიბადა ტოკიოში 1964 წლის 24 ივლისს და ლიბერალურ ოჯახში გაიზარდა. მამამისი ცნობილი პოეტი და კრიტიკოსი ტაკააკი იოშიმოტო არის და მისი და, ჰარუნო იოიკო, არის ცნობილი კარიკატურისტი იაპონიაში.
იოშიმოტომ დაამთავრა ნიჰონის უნივერსიტეტის სამხატვრო კოლეჯი ლიტერატურის სპეციალობით. იქ ყოფნისას მან მიიღო ფსევდონიმი „ბანანი“, ბანანის ყვავილების სიყვარულის გამო, ამ სახელს იგი აღიარებს როგორც „საყვარელ“ და „მიზანმიმართულად ორსქესიანს“.
იოშიმოტო იცავს მის პირად ცხოვრებას და ცოტა რამეს ამჟღავნებს თავისი მეუღლის, ჰიროიოში თაჰატას და ვაჟის შესახებ (2003 წელს დაბადებული). ყოველდღე მას კომპიუტერში დასაწერად ნახევარი საათი სჭირდება და ამბობს: „თავს დამნაშავედ ვგრძნობ, რადგან ამ ამბებს თითქმის გასართობად ვწერ“. 2008 – დან 2010 წლამდე მან შეინარჩუნა ონლაინ ჟურნალი ინგლისურენოვანი თაყვანისმცემლებისთვის.
მწერლობის კარიერა
იოშიმოტომ თავისი მწერლობის კარიერა დაიწყო გოლფის კლუბის რესტორანში მიმტანად მუშაობის დროს, 1987 წელს. მან დაასახელა ამერიკელი ავტორი სტივენ კინგი, როგორც მისი ერთ-ერთი პირველი მნიშვნელოვანი გავლენა და შთაგონება მიიღო მისი არა-საშინელებათა ისტორიებიდან. მისი მწერლობის წინსვლის შემდეგ მასზე გავლენა მოახდინა ტრუმენ კაპოტემ და ისააკ ბაშევის ზინგერმა. მის სადებიუტო ნამუშევარს, სამზარეულო (1988), 60-ზე მეტი ბეჭდური გამოცემა ჰქონდა მხოლოდ იაპონიაში. ორი კინოადაპტაცია გადაიღეს.
მისმა კიდევ ერთმა რომანმა, ნახვამდის ცუგუმი (1989), მიიღო არაერთგვაროვანი მიმოხილვა, მაგრამ გადაიღეს ფილმად 1990 წელს, რომლის რეჟისორია ჯუნ იჩიკავა.
1998 წელს მან დაწერა წიგნი Ryuichi Sakamoto- ს იტალიური გამოცემის წინასიტყვაობა.სადაც აღწერილია მუსიკისმცოდნე მასიმო მილანოს საუბარი.
2013 წელს იოშიმოტომ დაწერა სერიული რომანი, გვიყვარს ჩვენ? (僕 た ち 、 恋愛 し よ う か?), ქალთა ჟურნალის ანანისთვის, მთავარ პერსონაჟად გამოიყვანა მომღერალი-მსახიობი ლი სონგ-გი. ეს იყო მისი პირველი რომანი, რომელშიც კორეელი მომღერლის ისტორიები აღწერა.
წერის სტილი
იოშიმოტო ამბობს, რომ მისი ორი მთავარი თემაა „ახალგაზრდა იაპონელების დაღლილობა თანამედროვე იაპონიაში“ და „გზა, რომლითაც საშინელი გამოცდილება აყალიბებს ადამიანის ცხოვრებას“.
მის ნამუშევრებში აღწერილია ახალგაზრდობის, ურბანული ეგზისტენციალიზმისა და წარმოსახვასა და სინამდვილეს შორის ჩარჩენილი თინეიჯერების პრობლემები. მისი ნამუშევრები არა მხოლოდ ახალგაზრდებსა და მეამბოხეებს ეხება, არამედ იმ მოზრდილებსაც, რომლებიც გულით ჯერ კიდევ ახალგაზრდები არიან. იოშიმოტოს პერსონაჟებს, პარამეტრებსა და სათაურებს თანამედროვე და ამერიკული მიდგომა აქვთ, მაგრამ ძირითადი ნაწილი მაინც იაპონურია. იგი მკითხველს პირადად და მეგობრულად მიმართავს, სითბოთი და აშკარა უბიწოებით, წერს ისეთ მარტივ ნივთებზე, როგორიცაა ხის იატაკის ღრჭიალი ან საჭმლის სასიამოვნო სუნი. საკვები და სიზმრები მისი ნამუშევრების განმეორებადი თემებია, რომლებიც ხშირად ასოცირდება მოგონებებთან და ემოციებთან. იოშიმოტო აღიარებს, რომ მისი მხატვრული შთაგონების უმეტესი ნაწილი სწორედ საკუთარი ოცნებებიდან მოდის და მას სურს ყოველთვის ეძინოს და იცხოვროს ოცნებებით სავსე ცხოვრებით.
სქოლიო
კატეგორია:XXI საუკუნის იაპონელი მწერლები კატეგორია:XXI საუკუნის იაპონელი რომანისტები კატეგორია:XX საუკუნის იაპონელი რომანისტები კატეგორია:პოსტმოდერნისტი მწერლები კატეგორია:დაბადებული 1964
სნარის კუნძულები
სნარის კუნძულები (სნარი, ტინი-ჰეკე, The Snares, Tini Heke) — დაუსახლებელი კუნძულების და კლდეების ჯგუფი. არქიპელაგი მდებარეობს 200 კმ-ში სამხრეთით ახალი ზელანდიის სამხრეთი კუნძულიდან. კუნძულების ფართობია — 3,41 კმ².
ბენეხუსარი
ბენეხუსარი (Benejúzar, Benejússer) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ვეგა-ბახა-დელ-სეგურის კომარკის შემადგენლობაში. ფართობი — 34,89 კმ². მოსახლეობა — 5435 კაცი (2020 წ.).
სნარის კუნძულები
კუნძულების ეს ჯგუფი ითვლება ახალი ზელანდიის გარე კუნძულებად და ახალი ზელანდიის ტერიტორიას წარმოადგენს, მაგრამ ის არ ითვლება რომელიმე რეგიონის ან ოლწის ნაწილად, ის იმყოფება სპეციალური ორგანოს — Area Outside Territorial Authority უშუალო მართვის ქვეშ.
ამას გარდა, კუნძულები იუნესკოს მსოფლიო მემკვიდრეობის ნაწილია ახალი ზელანდიის სუბანტარქტიკული კუნძულების შემადგენლობაში.
ბენეხუსარი
სქოლიო
კატეგორია:ალიკანტეს მუნიციპალიტეტები
სნარის კუნძულები
სქოლიო
კატეგორია:ახალი ზელანდიის კუნძულები კატეგორია:მსოფლიო მემკვიდრეობის ძეგლები ახალ ზელანდიაში
გრემის კოშკი
გრემის კოშკი — არქიტექტურული ძეგლი, მდებარეობს ყვარლის მუნიციპალიტეტის სოფელ გრემის ჩრდილო-დასავლეთით, გ. ბარძიმაშვილის ვენახში. დათარიღებულია XVII საუკუნის პირველი ნახევრით.
კოშკი გეგმით კვადრატულია (4,6X4,6 მ). ნაგებია ნატეხი ქვითა და რიყის ქვით. ახლა დარჩენილია დაახლოებით ოთხი სართულის სიმაღლეზე. პირველი სართული ყრუკედლებიანია, ამოვსებულია მიწითა და ჩამონაშალი ქვებით. შესასვლელი მეორე სართულზე აღმოსავლეთ კედელშია. კარი თაღოვანია და ნაგებია კვადრატული აგურით, შესასვლელის გცერდებზე თითო სათოფურია. ერთი სათოფური კარის მოპირდაპირედ დასავლეთ კედელშია, ხოლო ორ-ორი სამხრეთ და ჩრდილოეთ კედლებში. მესამე სართულზე აგურით ნაშენები ბუხარია, რომლის მარჯვნივ მცირე ზომის სამკუთხა თაღით ნიშა და სათოფურია. დასავლეთ კედელში, მარცხნივ, შეწყვილებული სათოფურია, ხოლო მარჯვნივ - ცალმაგი. ასევე ორი ცალმაგი სათოფურია აღმოსავლეთ კედელში. მეოთხე სართულის ზედა ნაწილი მორღვეულია. სართულის დასავლეთ კედლის შუაში განიერი კარია, რომელიც გადიოდა შერეული ხის აივანზე. კოშკს ხის სართულსშუა გადახურვა ჰქონია.
ლიტერატურა
კატეგორია:ყვარლის მუნიციპალიტეტის კოშკები
ჭიკაანის მეორე კოშკი
ჭიკაანის მეორე კოშკი — არქიტექტურული ძეგლი, მდებარეობს ყვარლის მუნიციპალიტეტის სოფელ ჭიკაანის მიდამოებში. თარიღდება გვიანდელი შუა საუკუნეებით. კოშკი სათავდაცვოა, გეგმით ოთხკუთხა. ნაგებია ნატეხი ქვით კირის ხსნარზე. შემორჩენილია სამი სართულის სიმაღლეზე ჩანგრეულია ხის სართულშუა გადახურვა (ჩანს კოჭების ბუდეები). შესასვლელები მეორე სართულის აღმოსავლეთ (ამჟამად ამოშენებულია) და დასავლეთ კედლებშია. სართულის აღმოსავლეთ, დასავლეთ და ჩრდილოეთ კედლებში ორ-ორი ორმაგი სათოფურია მოწყობილი სამხრეთ კედელში კი ერთი ორმაგი ერთი ცალმაგი სათოფური. მესამე სართულის ოთხივე კედელში ორმაგი სათოფურებია გაჭრილი სამხრეთ კედელში ჩანს სარკმლის კვალი. კოშკის მეოთხე სართულის კედლებიდან მხოლოდ მცირე ნაწილებიღა შემორჩა.
ზაილიქი (დაშქესანი)
ზაილიქი (Zəylik) — სოფელი აზერბაიჯანში,  დაშქესანის  რაიონში. მოსახლეობის რაოდენობა  —    357 კაცი.
რესურსები ინტერნეტში
კატეგორია:დაშქესანის რაიონის სოფლები
არჭისი
არჭისი (Արճիս) — სოფელი სომხეთში, ტავუშის პროვინციაში. მდებარეობს ზღვის დონიდან 750 მეტრზე. 2008 წლის მონაცემებით, მოსახლეობა 1 109 ადამიანს შეადგენდა, სიმჭიდროვე 81 ადამიანი კმ²-ზე. ფართობი 13.72 კმ²-ია.
ომარ მინდორაშვილი
ომარ მინდორაშვილი (დ. 27 მარტი, 1943, თბილისი, საქართველო — გ. სექტემბერი, 2018) — ქართველი კომპოზიტორი. 1969 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია (კლარნეტის კლასი),  ხოლო 1976 წელს (საკომპოზიციო).
1968–1974 წლებში იყო ვ. აბაშიძის სახელობის თბილისის მუსიკისა და დრამის სახელმწიფო თეატრის ორკესტრის კონცერტმეისტერი; 1974 წლიდან თბილისის 31–ე საშუალო სკოლასთან არსებული სამუსიკო სტუდიის ხელმძღვანელი; 1979 წლიდან ასწავლიდა ბლოკ–ფლეიტას ვ. სარაჯიშვილის სახელობის თბილისის სახელმწიფო კონსერვატორიასთან არსებულ ექსპერიმენტალურ სკოლა–ათწლედში.
დაწერილი აქვს: სიმფონიური ნაწარმოებები — სიმფონია (1980), კონცერტი ფაგოტისა და სიმფონიური ორკესტრისათვის (1981), პოემა (1982); კამერულ–ინსტრუმენტული ნაწარმოებები — კვინტეტი ხისჩასაბერი ინსტრუმენტებისათვის (1975), სონატა ფლეიტისა და ფორტეპიანოსათვის (1977), საფორტეპიანო პიესების ციკლი (1977), ნონეტი (1977), იუმორესკა ბლოკ–ფლეიტის ანსამბლისათვის (1979), პარაფრაზები ბლოკ–ფლეიტის ანსამბლისათვის (1980), სექსტეტი ფორტეპიანოსა და სასულე ინსტრუმენტებისათვის (1981); ნაწარმოებები მუსიკალური თეატრისათვის (1983); ვოკალური ციკლები, საბავშვო სიმღერები და ინსტრუმენტული პიესები.
რესურსები ინტერნეტში
კატეგორია: ქართველი კომპოზიტორები კატეგორია:დაბადებული 27 მარტი კატეგორია:დაბადებული 1943 კატეგორია:გარდაცვლილი 2018
ყვარლის ჯვარპატიოსნის მეორე ეკლესია
ყვარლის ჯვარპატიოსნის ეკლესია — არქიტექტურული ძეგლი, მდებარეობს ქალაქ ყვარელში, დავით აღმაშენებლის ქუჩაზე. დანგრეულია, შემორჩენილია ნატეხი და რიყის ქვით ნაგები აფსიდის მცირე ნაწილი, რაშიც მოწყობილია ფართო, თაღოვანი ნიშა.
ლიტერატურა
კატეგორია:ყვარლის მუნიციპალიტეტის ტაძრები
იასემინ ალენი
იასემინ კაი ალენი (Yasemin Kay Allen; დ. 10 ივლისი 1989, ლონდონი, გაერთიანებული სამეფო) — ინგლისელი და თურქი მსახიობი.
ბიოგრაფია
იასემინ ალენი დაიბადა 1989 წლის 10 ივლისს გაერთიანებული სამეფოს დედაქალაქ ლონდონში, როგორც ბრიტანეთის მოქალაქის დუდლი ალენის და ბრიტანელი (მოგვიანებით ბრიტანელ-თურქი) მსახიობის და მომღერლის სუნა ილდიზოღლუს ქალიშვილი. მას ჰყავს ძმა სახელად ქაანი. მისი ოჯახი გადმოვიდა თურქეთში, როდესაც იგი სამი თვის იყო. დაწყებითი სკოლის დამთავრების შემდეგ, ალენი დედასთან ერთად ავსტრალიაში გადავიდა. იქ დადიოდა კინოს, ტელევიზიის, დრამის და იაპონურის კურსებზე. მან მოიპოვა ავსტრალიის წამყვანი უნივერსიტეტის ქუინსლენდის უნივერსიტეტის სტიპენდია. თვრამეტი წლის ასაკში დაბრუნდა უკან თურქეთში. შემდეგ დაამთავრა მუჟდათ გეზენის კონსერვატორია თეატრალური ხელოვნების ხარისხით.
ალენს ურთიერთობა ჰქონდა Hayat Devam Ediyor სერიალის მოთამაშესთან ონურ თუნასთან, სერიალის გადაღების დროს. მაგრამ მალე ერთმანეთს დაშორდნენ. 2015 წლიდან ურთიერთობაშია არმაღან ოღუზთან.
კარიერა
იასემინ ალენი L'Oréal კონკურსის ფინალისტი იყო. ამავე წელს მთავარი როლი ითამაშა თურქულ ტელესერიალში Elif (ელიფი). 2010 წელს მან შეასრულა ელენას როლი სერიალ Kavak Yelleri და ჯულიეტას როლი სხვა სერიალში Yerden Yüksek. 2011 წელს შეასრულა ფელინ აქჩას როლი სერიალში Hayat Devam Ediyor. 2013 წელს შეასრულა ირმაქ თუნალის როლი სერიალ „Merhamet“-ში. ამავე წელს გამოჩნდა სავაჭრო საიტის N11.com რეკლამაში.
2013 წელს, იასემინ ალენმა თურქ მომღერალ ოზჯან დენიზთან ერთად, ითამაშა ოზჯანის სადებიუტო ფილმში Su ve Ateş (წყალი და ცეცხლი), სადაც შეასრულა მთავარი იაღმურ ეფეს როლი. მას შემდეგ ითამაშა დეფნე სულთანის (ფათმა ჰასეკი სულთანი) როლი, თურქულ დრამატულ სერიალში დიდებული საუკუნე (Muhteşem Yüzyıl). იმავე წელს მან ითამაშა სიბელის როლი ტელესერიალ Şeref Meselesi, ხოლო 21-ე ეპიზოდში მისი როლის ქალი დახვრიტეს და ამით დასრულდა მისი როლი ამ სერიალში.
სქოლიო
კატეგორია:დაბადებული 10 ივლისი კატეგორია:დაბადებული 1989 კატეგორია:თურქი მსახიობები კატეგორია:თურქი მოდელები
სიუნიულიარი
რესურსები ინტერნეტში
კატეგორია:სამუხის რაიონის სოფლები
ბეირა (გვარი)
ბეირა (Dorcatragus) — წყვილჩლიქოსან ძუძუმწოვართა გვარი ძროხისებრთა ოჯახისა. მოიცავს ერთადერთ სახეობას — Dorcatragus megalotis, რომელიც გავრცელებულია სომალში, ჯიბუტსა და ეთიოპიაში. გვარს ლათინური სახელი თეოდორ ნოაკმა უწოდა 1894 წელს.
გვარი გაერთიანებულია ნამდვილი ანტილოპების ქვეოჯახში.
სქოლიო
* კატეგორია:ძროხისებრნი
ფატი გოკიელი
ფატი (ფატმან) გაბრიელის ასული გოკიელი-ანთაძე (დ. 25 ივლისი, 1901, ქუთაისი — გ. 8 დეკემბერი, 1973, თბილისი) — ქართველი პედაგოგი, მეცნიერი და მთარგმნელი.
ბიოგრაფია
1919 წელს დაამთავრა ქუთაისის წმინდა ნინოს სახელობის სასწავლებელი და შევიდა თბილისის უნივერსიტეტის ფილოსოფიის ფაკულტეტზე, რომელიც 1924 წელს დაამთავრა. ერთდროულად სწავლობდა იურიდიულ და ეკონომიკურ ფაკულტეტებზე.
1926 წელს ფ. გოკიელი გახდა ასპირანტი სამოქალაქო სამართლის განხრით. 1927 წელს ტოვებს უნივერსიტეტს. ამის შემდეგ იგი მარჯანიშვილის თეატრშია, სადაც სამუდამოდ დაუკავშირდა ამ თეატრის რეჟისორს, შემდეგში ცნობილ თეატრალურ მოღვაწეს, დოდო ანთაძეს და მასთან ერთად უბრუნდება ქუთაისს.
1932 წლიდან ისევ თბილისშია, ეწევა სამეცნიერო პედაგოგიურ მოღვაწეობას, ხოლო 1938–1941 წლებში სწავლობს თბილისის უნივერსიტეტის ასპირანტურაში ფრანგული ლიტერატურის სპეციალობით. 1938–1952 წლებში მოღვაწეობს ქუთაისის პედაგოგიურ ინსტიტუტში, შემდეგი ათი წელი თბილისის უცხო ენათა ინსტიტუტში, ხოლო 1960 წლიდან გარდაცვალებამდე აქვე, სულხან-საბა ორბელიანის სახელობის პედაგოგიურ ინსტიტუტში.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
კატეგორია:ქართველი მთარგმნელები კატეგორია:დაბადებული 25 ივლისი კატეგორია:დაბადებული 1901 კატეგორია:გარდაცვლილი 8 დეკემბერი კატეგორია:გარდაცვლილი 1973 კატეგორია:დიდუბის პანთეონში დაკრძალულები ფატი
ბადრი კაკაბიძე
ბადრი კაკაბიძე (დ. 5 თებერვალი, 1959, წყალტუბო, საქართველოს სსრ, სსრკ) — ქართველი ბიზნესმენი.
ბიოგრაფია
1977 წელს დაამთავრა ხონის პირველი საშუალო სკოლა. 1979 წელს ჩაირიცხა ლენინგრადის სამაცივრო მრეწველობის ტექნოლოგიური უნივერსიტეტის დასწრებულ განყოფილებაზე. ინსტიტუტის დამთავრების შემდეგ ბადრი კაკაბაძემ განაწილებით დაიწყო მუშაობა ლენინგრადის სამაცივრო კომბინატ „პეტროხოლოდში“ ინჟინერ-ტექნოლოგის თანამდებობაზე. იგი ორიოდ წელში ტექნოლოგიური საამქროს დირექტორის მოადგილედ დაინიშნა. 1989 წელს კი მრავალათასიანმა კოლექტივმა კომბინატის გენერალური დირექტორის თანამდებობაზე აირჩია. 1993 წელს ამავე საამქროს ბაზაზე შეიქმნა ღია სააქციო საზოგადოება, რომლის ერთ-ერთ მთავარ მიმართულებას საკვები პროდუქტით ვაჭრობა და ნაყინის წარმოება-რეალიზაცია შეადგენდა. დღეისათვის ბადრი კაკაბაძის კუთვნილი „პეტროხოლოდი“ 200 სავაჭრო კომპანიასთან თანამშრომლობს, რუსეთის ჩრდილოეთ-დასავლეთ ნაწილში კი ქართველი ბიზნესმენის სააქციო საზოგადოება ნაყინის ყველაზე მსხვილი მწარმოებელია.
1990-იანების დასაწყისში ბადრი კაკაბაძე სანქტ-პეტერბურგში ქართული ასოციაციის „ივერიას“ თავმჯდომარედ აირჩიეს. 1992 წლიდან საზოგადოებას ეწოდება: რეგიონული საზოგადოებრივი ორგანიზაცია სანქტ-პეტერბურგის ქართული სათვისტომო „ივერია“. აღსანიშნავია, რომ სანკტ-პეტერბურგის ქართული სათვისტომო ერთ-ერთი უძველესია ქართულ დიასპორათა შორის. პირველი ქართული სათვისტომო „თერგდალეულთა სახელწოდებით, 1861 წელს ჩამოყალიბდა და მის პირველ ხელმძღვანელად ილია ჭავჭავაძე აირჩიეს. ეს საზოგადოებრივი ორგანიზაცია გახდა პირველი კულტურულ-საგანმანათლებო კერა, რომელმაც გააერთიანა ძველი ქართული ემიგრაციის შთამომავლობა და პეტერბურგის უნივერსიტეტის ქართველი სტუდენტობა. ქართული სათვისტომოს პრეზიდენტი დღეს წარმატებით აგრძელებს სახელოვანი წინაპრის მიერ დაწყებულ საქმეს. ჯერ კიდევ 1990-იან წლებში სათვისტომოს წევრების ერთობლივი ძალისხმევით სანქტ-პეტერბურგში ჩამოყალიბდა ქართული ყოფიერების შემსწავლელი ისეთი ინსტიტუტები, რომლებმაც დიდი დახმარება გაუწიეს ლტოლვილებს დაეძლიათ ნოსტალგია და შეგუებოდნენ ემიგრაციაში ცხოვრების სიძნელეებს.
ბადრი კაკაბაძემ დააფინანსა ხონის რაიონის სოფელ პატარა კუხის ეკლესიის მშენებლობა; ააშენა სამონასტრო კომპლექსი; აღადგინა და მოაწყო ხონის სპორტული სკოლის ფეხბურთის მოედანი; გარდა ამისა, მან მნიშვნელოვანი ფინანსური დახმარება გაუწია ხონში ირაკლი აბაშიძიასა და პოლიკარპე კაკაბაძის სახლ-მუზეუმებსაც. კეთილმოაწყო მათი ეზო-გარემო და გაალამაზა მიმდებარე ტერიტორიები. დიდია მისი წვლილი თბილისში, ვაშლოვანის ქუჩაზე არსებული ექვთიმე თაყაიშვილის მემორიალური სახლ-მუზეუმის კეთილომოწყობაში. მამულიშვილური საქმეების განხორციელებაში ბადრი კაკაბაძეს მხარში უდგას მისი მეუღლე, ნატო ტურაბელიძე. იგი პროფესიით ექიმი-პედიატრია. გამოქვეყნებული აქვს მეცნიერული პუბლიკაციები. ქალბატონი ნატო პირადად კურირებდა ქართული საშუალო სკოლის საქმიანობას, პარალელურად ხელმძღვანელობდა განათლების სექტორს საერთაშორისო ასოციაციაში - „საქართველოს ქალები სიცოცხლისა და მშვიდობისათვის“.
ბადრი კაკაბაძის უფროსმა ვაჟმა, დათომ, მომავალი საბანკო სფეროს დაუკავშირა, იგი სანქტ-პეტერბურგის საფინანსო-ეკონომიკური უნივერსიტეტის კურსდამთავრებულია. ქალიშვილმა, ნათიამ, მოსკოვის სახელმწიფო საერთაშორისო აკადემია დაამთავრა და სწავლა ტურიზმის მიმართულებით ესპანეთის ერთ-ერთ უნივერსიტეტში გააგრძელა. მართლმადიდებლური ქრისტიანობის წინაშე გაწეული დიდი ღვაწლისათვის რუსეთის სინოდისა და რუსეთის პიროვნებათა პალატის გადაწყვეტილებით 1999 წელს ბადრი კაკაბაძე დაჯილდოვდა წმ. გიორგის I  ხარისხის ორდენით და მიენიჭა თავადის წოდება. ამავე წელს საქართველოს პრეზიდენტის ედუარდ შევარდნაძის განკარგულებით იგი დაჯილდოვდა ღირსების ორდენით პეტერბურგში ქართული სათვისტომოს ჩამოყალიბების ორგანიზაციაში და მის საქმიანობაში აქტიური მონაწილეობისათვის.
იემენის დროშა
იემენის დროშა (علم اليمن)) — იემენის ეროვნული დროშა, რომელიც შემოიღეს ჩრდილოეთ და სამხრეთ იემენის გაერთიანების შემდეგ, 1990 წლის 22 მაისს. ეს დროშა არსებითად იყო არაბთა განმათავისუფლებელი დროშა 1952 წელს და შემდეგ შემოღებული იქნა ეგვიპტის რევოლუციის დროს 1952 წელს, როდესაც არაბული ნაციონალიზმი იყო დომინანტური თემა. იემენის დროშა ძალიან ჰგავს ეგვიპტის, სუდანის, ერაყის და სირიის დროშებს.
რესურსები ინტერნეტში
კატეგორია:იემენის ეროვნული სიმბოლოები
ბურინის რაიონი
ბურინის რაიონი (Буринський район) — რაიონი უკრაინაში, სუმის ოლქში. მისი ფართობია 1 100 კმ². 2016 წლის აღწერის მონაცემებით რაიონის მოსახლეობა 24 991 ადამიანს შეადგენდა, ხოლო სიმჭიდროვე 24,6 კაცს კმ²-ზე. ბურინის რაიონის ადმინისტრაციული ცენტრია ქალაქი ბურინი.
სქოლიო
კატეგორია:სუმის ოლქის რაიონები
თათლი (სამუხის რაიონი)
თათლი (Tatlı) — სოფელი აზერბაიჯანში, განჯა-ყაზახის რეგიონის სამუხის  რაიონში. მოსახლეობის რაოდენობა — 1041 კაცი.
სქოლიო
კატეგორია:სამუხის რაიონის სოფლები
ტამერლან აგუზაროვი
მინი ტამერლან აგუზაროვი (Æгъызарты Кимы фырт Тамерлан, Тамерлан Кимович Агузаров; დ. 14 ივნისი, 1963, ალაგირი, სსრკ — გ. 19 თებერვალი, 2016, მოსკოვი, რუსეთი) — რუსეთის სახელმწიფო მოღვაწე, ჩრდილოეთ ოსეთი-ალანიის რესპუბლიკის ხელმძღვანელი (13 სექტემბერი, 2015 — 19 თებერვალი, 2016).
იურიდიული მეცნიერებათა კანდიდატი (2004), პროფესორი. 1999-2011 წლებში იყო რესპუბლიკა ჩრდილოეთ ოსეთი-ალანიის უმაღლესი სასამართლოს თავმჯდომარე, სახელმწიფო დუმის VI მოწვევის დეპუტატი და პარტია „ერთიანი რუსეთის“ წევრი.
რესურსები ინტერნეტში
კატეგორია:დაბადებული 14 ივნისი კატეგორია:დაბადებული 1963 კატეგორია:გარდაცვლილი 19 თებერვალი კატეგორია:გარდაცვლილი 2016 კატეგორია:რუსი პოლიტიკოსები კატეგორია:„ერთიანი რუსეთის“ წევრები
ზინზაჰალი
ზინზაჰალი (Zinzahal) — სოფელი აზერბაიჯანში,  დაშქესანის  რაიონში. მოსახლეობის რაოდენობა  —    	805 კაცი.
რესურსები ინტერნეტში
კატეგორია:დაშქესანის რაიონის სოფლები
ნეფერკაურა
მინი|[[აბიდოსის მეფეთა სია (ფრაგმენტი). ნეფერკაურა]] ნეფერკაურა — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში.
ფარაონი ცნობილია მხოლოდ აბიდოსის მეფეთა სიის მიხედვით. არაა შემონახული არც მისი საფლავი და არც რაიმე ძეგლი მისი მმართველობის პერიოდიდან. თუკი ფარაონი რომელიც მოხსენიებულია კაკაურა იბის შემდეგ ტურინის პაპირუსში № IV/12, რომლის სახელწოდებაც არ შემორჩენილი, შეესაბამება ნეფერკაურას, მაშინ მისი მეფობა უნდა გაგრძელებულიყო 2 წელი, 1 თვე და 1 დღე.
რესურსები ინტერნეტში
კატეგორია:ეგვიპტის მერვე დინასტიის ფარაონები
აიგეპარი
აიგეპარი (Այգեպար) — სოფელი სომხეთში, ტავუშის პროვინციაში. მდებარეობს ზღვის დონიდან 680 მეტრზე. 2008 წლის მონაცემებით, მოსახლეობა 605 ადამიანს შეადგენდა.
რესურსები ინტერნეტში
კატეგორია:ტავუშის პროვინციის სოფლები
დიმიტრი აზაროვი
მინი დიმიტრი აზაროვი (Дми́трий И́горевич Аза́ров; დ. 9 აგვისტო, 1970, კუიბიშევი, კუიბიშევის ოლქი, სსრკ) — რუსი სახელმწიფო და პოლიტიკური მოღვაწე. სამარის რაიონის ხელმძღვანელი 2010-2014 წლებში. სამარის ოლქიდან ფედერაციის საბჭოს სენატორი 2014 წლიდან.
რესურსები ინტერნეტში
კატეგორია:დაბადებული 1970 კატეგორია:რუსი პოლიტიკოსები კატეგორია:„ერთიანი რუსეთის“ წევრები კატეგორია:დაბადებული 9 აგვისტო
ბენიხოფარი
ბენიხოფარი  — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ვეგა-ბახა-დელ-სეგურის კომარკის შემადგენლობაში. ფართობი — 4,4 კმ². მოსახლეობა — 3293 კაცი (2020 წ.).
სქოლიო
კატეგორია:ალიკანტეს მუნიციპალიტეტები
სინგიდის ოლქი
სინგიდის ოლქი (Singida) — ტანზანიის 30-დან ერთ-ერთი ოლქი. ოლქის ადმინისტრაციული ცენტრია — ქალაქი სინგიდა.
მოსახლეობა — 1 370 637 ადამიანი (2012 წელი).
ფართობი — 49 340 კმ².
გეოგრაფია
სინგიდის ოლქი მდებარეობს ქვეყნის ცენტრალურ ნაწილში, რომელიც ჩრდილოეთით ესაზღვრება მანიარის, არუშის და შინიანგის ოლქებს, აღმოსავლეთით — დოდომის ოლქს, სამხრეთით — მბეის და ირინგის ოლქებს, დასავლეთით — ტაბორის ოლქს.
ადმინისტრაციული დაყოფა
ოლქი შედგება ექვსი რაიონისაგან:
სქოლიო
კატეგორია:ტანზანია კატეგორია:ტანზანიის ოლქები
ღვთისმშობლის ხატის ყოველთა მწუხარეთა სიხარულის ეკლესია (ნიჟნი-ტაგილი)
ღვთისმშობლის ხატის ყოველთა მწუხარეთა სიხარულის ეკლესია (Церковь иконы Божией Матери «Всех скорбящих Радость») — მართლმადიდებლური ეკლესია სვერდლოვსკის ოლქში, ქალაქ ნიჟნი-ტაგილში. ეკლესიის მშენებლობა მიმდინარეობდა 1864-1883 წლებში.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ნიჟნი-ტაგილის ეპარქიას.
ისტორია
ღვთისმშობლის ხატის „ყოველთა მწუხარეთა სიხარულის“ ეკლესიის მშენებლობა დაიწყო 1864 წელს, როგორც სასაფლაოს ეკლესია. იგი შენდებოდა ვაჭარ ი. ი. სერგიევის ფინანსებით. ტაძრის კურთხევა შედგა 1883 წელს და მიაწერეს ქალაქის ღვთისმშობლის ტაძრად მიყვანების ეკლესიას. ამავე წლიდან ქალაქის სასაფლაოს ტაძართან მდებარეობდა ქალთა თავშესაფარი, რომელიც 1902 წლიდან გადაკეთდა ქალთა საზოგადოებად, ხოლო 1904 წლიდან საზოგადოებამ მიიღო მონასტრის სტატუსი. 1905-1914 წლებში მონასტრის ტერიტორიაზე, მწუხარების ეკლესიის ახლოს ააგეს დიდი სამსაკურთხევლიანი შვიდგუმბათიანი ჯვართამაღლების საკათედრო ტაძარი.
1923 წელს საბჭოთა ხელისუფლებამ ღვთისმშობლის ხატის ყოველთა მწუხარეთა სიხარულის ეკლესია დახურა, მონასტრის საზოგადოებამ ჩამოაყალიბა სასოფლო საბჭოს კომუნა „Улей“. ჯვართამაღლების საკათედრო ტაძარში განათავსეს ყაზარმები, ხოლო ღვთისმშობლის ხატის ყოველთა მწუხარეთა სიხარულის ეკლესიის შენობას გამოიყენებდნენ როგორც საბავშვო სახლის ბიბლიოთეკას. ეკლესიის გარშემო სასაფლაო გაანადგურეს, ხოლო მისი ადგილი გააშენიანეს. 1992 წელს ეკლესია გაარემონტეს და დაუბრუნდა რუსეთის მართლმადიდებელ ეკლესიას.
აღწერა
ეკლესია მდებარეობს ღვთისმშობლის ხატის სახელობის მონასტრის ტერიტორიაზე. მონასტრის ტერიტორიაზე მდებარეობს საბავშვო სახლი.
ღვთისმშობლის ხატის ყოველთა მწუხარეთა სიხარულის ეკლესია აგებულია ფსევდორუსული ეკლექტიკის სტილში. ეკლესიის კედლები ცისფერია, თეთრი თაღოვანი და სწორკუთხა ფანჯრებით. ეკლესიის კუთხეები დამშვენებულია ორმაგი თეთრი პილასტრებით.
რესურსები ინტერნეტში
კატეგორია:რუსეთის კულტურული მემკვიდრეობის ძეგლები სვერდლოვსკის ოლქში კატეგორია:ნიჟნი-ტაგილის ტაძრები
თომულუ
თომულუ (Tomullu) — სოფელი აზერბაიჯანში, განჯა-ყაზახის რეგიონის სამუხის  რაიონში.
რესურსები ინტერნეტში
კატეგორია:სამუხის რაიონის სოფლები
ტედ მოსბი
ტედ მოსბი (Ted Mosby), დაბადების სახელია თეოდორ ეველინ მოსბი (Theodore Evelyn Mosby) — გამოგონილი პერსონაჟი და მთავარი მოქმედი გმირი ამერიკული ტელესერიალისა „როგორ შევხვდი დედათქვენს“, სადაც მის როლს ასრულებს ჯოშ რედნორი. მისი მომავლის ვერსიას ახმოვანებს ბობ სეგეტი, სადაც იგი თავის შვილებს 2030 წელს უყვება თუ როგორ შეხვდა მათ დედას.
პერსონაჟის ბიოგრაფია
ტედ მოსბი არის სერიალის ცენტრალური ფიგურა. იგი დაიბადა 1978 წლის 25 აპრილს შეიკერ-ჰაიგში, ოჰაიოს შტატში, ამერიკაში. მისი მშობლები არიან ვირჯინია და ალფრედ მოსბები, რომელთაც მის გარდა კიდევ ერთი საერთო ქალიშვილი ჰყავთ.
სკოლის დამთავრების შემდეგ ტედი სწავლის გასაგრძელებლად წავიდა უესლიანის უნივერსიტეტში, კონექტიკუტის შტატში, სადაც იგი არქიტექტურას შეისწავლიდა. უნივერსიტეტის საერთო საცხოვრებელში მან თავისი საუკეთესო მეგობარი — მარშალ ერიკსენი, რომელმაც მალევე დაიწყო ურთიერთობა თავის კურსელ ლილი ოლდრინთან. მარშალსა და ლილის მთელი დარჩენილი ცხოვრება უყვარდათ ერთმანეთი და ტედიც ყოველთვის მათთან ერთად იყო. კონექტიკუტიდან ტედი სწავლის გასაგრძელებლად ნიუ-იორკში გადასახლდა და კოლუმბიის უნივერსიტეტში ჩაირიცხა, სადაც იგი მანჰეტენზე დასახლდა ლილისა და მარშალთან ერთად. აღსანიშნავია, რომ ტედი მეტად რომანტიკული ბუნებისაა, რის გამოც გამუდმებით ეძებს თავის მეორე ნახევარს. უნივერსიტეტში სწავლის პერიოდში მას ერთ გოგონასთან ჰქონდა ურთიერთობა, რომელსაც კარენი ერქვა. მიუხედავად იმისა, რომ კარენი რადიკალურად განსხვავებული ტიპაჟი იყო და არაერთხელ უღალატა ტედს, იგი მას მაინც აძლევდა შანსს. მასთან საბოლოოდ ლილიმ დააშორა.
სწავლის დასრულების შემდეგ, ტედმა ლილისა და მარშალთან ერთად განაგრძო ცხოვრება, სადაც იგი თავისი ბინის ქვეშ მდებარე „მაკლარენსის“ ბარში ყოველ საღამოს დადიოდა. მაკლარენსში მათ გაიცნეს გოლიათის ნაციონალური ბანკის ერთ-ერთი მმართველი ბარნი სტინსონი, რომელიც მექალთანეა და ყველანაირად ცდილობს მარშალისა და ტედის ჩათრევას ამ საქმეში. მას შემდეგ, რაც მარშალი და ლილი დაინიშნენ, ტედმაც დაიწყო ქორწინებაზე ფიქრი და დახმარება ბარნის სთხოვა, რომელთან ერთადაც მაკლარენსში გაიცნო კანადელი რეპორტიორი რობინ შერბაცკი, რითაც იწყება მისი სასიყვარულო თავგადასავლები და სერიალის თხრობაც.
რობინ შერბაცკი
ტედმა ვერასოდეს მოახერხა რობინზე დაქორწინება, რადგანაც რობინს არ სურდა სერიოზული ურთიერთობები, მაგრამ იგი ძალიან გაბრაზდა, როდესაც მან რომანი გააბა ბარნისთან. მას სურს, რომ იგი ბედნიერი იყოს, მაგრამ იმავდროულად ვერ ეგუება მის სხვასთან ყოფნას. რობინისა და ბარნის ქორწილის დღეს ორივე მათგანი პანიკაში ვარდება და გაქცევას ცდილობს, მაგრამ მათი მეგობრებ ახერხებენ სიტუაციის გამოსწორებას. ბოლო სეზონში, ქორწილის წინ პანიკაში ჩავარდნილი რობინი ტედს გრძნობებში გამოუტყდა და გაქცევა შესთავაზა, მაგრამ ტედმა უარი თქვა მეგობრის ქორწილის ჩაშლაზე. აღსანიშნავია, რომ სწორედ რობინის ქორწილში შეხვდა ტედი თავის მეუღლე ტრეისის, რომელიც საქორწინო მუსიკალურ ბენდში უკრავდა გიტარაზე. ამით მთავრდება სერიალი, სადაც მომავლის ტედი 2030 წელს თავისი და ტრეისის შვილებს მოუთხრობს ამ ამბებს. 2030 წლისთვის ტრეისი უკვე ექვსი წლის გარდაცვლილი იყო, რის გამოც ტედს მისი შვილები მოუწოდებენ რობინთან ყოფნას, რომელიც უკვე განქორწინებული იყო ბარნისთან. სერიალი მთავრდება იმით, როგორც იწყება: მწვანე ბლუზაში გამოწყობილი რობინი იხედება ფანჯრიდან, სადაც ხედავს ტედს, რომელსაც ხელში მისთვის მოპარული ლურჯი ფრანგული ტუბა უკავია.
ტრეისი მაკკონელ-მოსბი
მინი|279x279პქ|ტედის მეუღლის, ტრეისი მაკკონელის როლის შემსრულებელი კრისტინ მილიოტი 2014 წელს ტედი და ტრეისი ერთმანეთს 2013 წელს შეხვდნენ ბარნისა და რობინის ქორწილში, რითაც დაიწყო მათი სასიყვარულო ურთიერთობა. ტედამდე ტრეისის ლილი შეხვდა, რომელიც ქორწილში მასთან ერთად ჩავიდა მატარებლით. იმავე საქორწინო გზაზე შეხვდა მარშალსაც, რომელიც ტრეისიმ ქორწილში თავისი მანქანით ჩაიყვანა. ამის შემდეგ იგი რობინს შეხვდა, რომელიც ქორწილიდან გასაქცევად მიდოდა, მაგრამ მან გადააფიქრებინა. მხოლოდ ამის შემდეგ შეხვდა იგი ტედს, რა დროსაც მათ აღმოაჩინეს, რომ აბსოლუტურად საერთო ინტერესები ჰქონდათ და მაშინვე შეუყვარდათ ერთმანეთი. აღსანიშნავია, რომ ტედს მასთან შეხება მანამდეც ჰქონდა, მაგრამ ისე, რომ არ იცოდა. ეს მაშინ მოხდა, როდესაც წმინდა პატრიკის სახელობის დღესასწაულიდან ტედმა შემთხვევით ტრეისის ყვითელი ქოლგა წაიღო, ასევე მაშინ, როდესაც ტედი ტრეისის თანამესახლე სინდის ხვდებოდა. ტედი სინდისთან სახლშიც ავიდა, რა დროსაც ტრეისიც იქ იყო, მაგრამ ამ დროს აბაზანაში იყო და მისი გამოსვლიდას მხოლოდ მისი ფეხის ქუსლი გამოაჩინეს ინტრიგისთვის. რობინისა და ბარნის ქორწილის მეორე დღეს შედგა მათი პირველი პაემანი. პირველი პაემნიდან ორ წელიწადში ტედი და ტრეისი დაინიშნენ და თავიანთი უზარმაზარი ქორწილის დაგეგმვა დაიწყეს. სწორედ ამის გამო, მათი ქორწილის დაგეგმვა რამდენიმე წელს გაიწელა, რა დროსაც 2015 წელს ტრეისიმ თავისი პირველი შვილი, პენი მოსბი გააჩინა. 2017 წელს მან მეორე ბავშვი გააჩინა — ლუკას მოსბი. ტედისა და ტრეისის ქორწილი მხოლოდ 2020 წელს შედგა, რის შემდეგაც ისინი ერთად ბედნიერად ცხოვრობდნენ, მანამ, სანამ 2024 წელს ტრეისი მოულოდნელად არ გარდაიცვლებოდა უცნობი დაავადებით. ალტერნატიული დასასრულით, ტედი ამის შემდეგ კიდევ მრავალი წელი ცოცხლობს და 2030 წელს თავის შვილებს უყვება თუ როგორ შეხვდა მათ დედას.
მარშალ ერიკსენი
მარშალ ერიკსენი ტედის საუკეთესო მეგობარია. მათი საოცარი და მრავალწლიანი მეგობრობა სერიალის ერთ-ერთი მთავარი ელემენტია. ისინი ძალიან იშვიათად კამათობენ და აკავშირებთ უამრავი საერთო ინტერესი, რომელთაგან მთავარია ფილმი ვარსკვლავური ომები, რომელსაც ხშირად უყურებენ ერთად. მათ ერთმანეთი უნივერსიტეტში სწავლისას გაიცნეს, სადაც ერთმანეთის ოთახის მეზობლები იყვნენ. იმ დროისათვის, როდესაც ტედი თავის შვილებთან იწყებს ამბის თხრობას, მარშალთან უკვე 34 წლიანი მეგობრობა აკავშირებს. მარშალს ყოველთვის სჯეროდა, რომ ტედი და რობინი ერთად იქნებოდნენ, რის გამოც ყოველთვის ამხნევებდა მას. მან ტედთან ფსონიც კი დადო, რომ მისი მეუღლე ლილი და რობინი ერთდროულად იქნებოდნენ ორსულად. საპასუხოდ, ტედმა მარშალს გადაატანინა ის უმძიმესი დეპრესიული სამი თვე, როდესაც ლილის დროებით დაშორდა.
ბარნი სტინსონი
ბარნი სტინსონი ტედის ერთ-ერთი საუკეთესო მეგობარია, რომელმაც იგი 2001 წელს, მაკლარენსის ბარის საპირფარეშოში გაიცნო. მექალთანე ბარნიმ პირველივე შეხვედრისას განუცხადა ტედს, რომ იგი აპირებს „ცხოვრება ასწავლოს“ მას. ბარნი მრავალფეროვანი ხერხებით ცდილობს ახალ-ახალ გოგონებთან დაწოლასა და ამ საქმეში ტედის ჩათრევას. მიუხედავად ურთიერთსაპირისპირო შეხედულებებისა, ტედი და ბარნი მაინც კარგი მეგობრები არიან. ბარნი მთელი სერიალის მანძილზე ჯიუტად ამტკიცებს, რომ ტედის საუკეთესო მეგობარია, მიუხედავად იმისა, რომ თავად ტედმა არაერთხელ განუცხადა, რომ მისი საუკეთესო მეგობარი მარშალია. ტედსა და ბარნის მცირეხნიანი განშორება ჰქონდათ, მას შემდეგ, რაც ბარნიმ რობინთან გაატარა ღამე, თუმცა საბოლოოდ მაინც შერიგდნენ, რადგან ბარნი ტედთან მიმავალ გზაზე ავტოკატასტროფაში მოყვა. ტედი ცდილობს დაარწმუნოს იგი, რომ არ სწყინს მისი რობინთან ურთიერთობა და ამის გამო იგი მათ ქორწილში მეჯვარეობას დასთანხმდა. ტედი ასევე დაესწრო 2020 წელს ბარნის ერთადერთი ქალიშვილის დაბადებას.
ლილი ოლდრინი
ლილი ოლდრინი და ტედი უნივერსიტეტის პირველი დღიდან მოყოლებული საუკეთესო მეგობრები არიან. ის ტედთან და თავის ქმარ მარშალთან ერთად წლების მანძილზე ცხოვრობდა ერთ ბინაში. აღსანიშნავია, რომ ლილიმ ტედი შვიდ გოგოს დააშორა, მხოლოდ იმიტომ, რომ იგი თვლიდა ისინი მისი შესაფერისები არ იყვნენ. ამ გოგონების სიაში არიან რობინიც და უნივერსიტეტის დროინდელი კარენიც, რომელსაც ტედის საწოლში რობინის საყურე ჩაუგდო, კარენმა კი იფიქრა რომ ტედი მას ღალატობდა და მაშინვე დაშორდა.
ვიქტორია
ამ ამბიდან ექვსი წლის შემდეგ, ვიქტორია გერმანიიდან დაბრუნდა თავის საქმროსთან ერთად, რომელიც როგორც შემდეგ მიხვდა საერთოდ არ მოსწონდა. ქორწილამდე ცოტა ხნით ადრე ვიქტორიამ ტედს დაურეკა და უთხრა რომ იგი კვლავ უყვარდა, რის გამოც ისინი ქორწილიდან ერთად გაიქცნენ, მაგრამ რამდენიმეთვიანი თანაცხოვრების შემდეგ საბოლოოდ დაშორდნენ ტედის რობინთან მეგობრობის გამო.
სტელა ზინმანი
მარცხნივ|მინი|287x287პქ|სტელას როლის შემსრულებელი სარა ჩარკი 2008 წლის დეკემბერში ტედი სტელას მას შემდეგ შეხვდა, რაც ბარში გაცნობილი გოგონას ზეგავლენით კუდუსუნზე პეპლის ტატუ გაიკეთა. ტატუს მოსაშორებლად იგი დერმატოლოდ სტელასთან მივიდა, რომელიც თავიდანვე ძალიან მოეწონა და ცდილობდა მის პაემანზე დაპატიჟებას, მაგრამ ყოველთვის უარს იღებდა. როგორც შემდეგში გაირკვა მას ხუთი წლის ქალიშვილი ჰყავდა, რის გამოც იკავებდა თავს კაცებთან შეხვედრისგან, მაგრამ „ორწუთიანი პაემნის“ შემდეგ ტედთან ურთიერთობა დაიწყო. მას შემდეგ რაც ტაქსიში მჯდომი ტედი ავარიაში მოყვა მოვლენები კიდევ უფრო დაჩქარდა და ისინი დაინიშნენ, თუმცა სტელამ იგი საკურთხეველთან მიატოვა თავისი ყოფილი ქმრის გამო.
მათი ურთიერთობა ამ დრამის შემდეგ ნაწილობრივ კვლავ გაგრძელდა, მაგრამ უკვე სხვა კუთხით. სტელას მეუღლემ, ტონიმ ერთგვარი კომპენსაციის სახით ამ დროისათვის უმუშევარ ტედს კოლუმბიის უნივერიტეტში არქიტექტურის ლექტორად დააწყებინა მუშაობა, რითაც იგი ძალიან ბედნიერი იყო. ამ ამბიდან მალევე ტონიმ მათ სასიყვარულო სამკუთხედზე გადაიღო ფილმი, სახელად „საქორწინო პატარძალი“, სადაც ყველაფერი პირიქით იყო აღწერილი. ფილმში ტედი ბოროტ და დესპოტ კაცად გამოიყვანა, რომელსაც სურდა სტელას მითვისება და ისე ცუდად ეპყრობოდა მას, რომ ამის გამო გადაწყვიტა მისი მიტოვება, რაც ასე არ ყოფილა, მაგრამ ფილმი დიდი პოპულარობით სარგებლობდა.
ზოი პირსონი
მინი|249x249პქ|ზოის როლის შემსრულებელი ჯენიფერ მორისონი 2014 წელს ზოი პირსონი ერთ-ერთი მნიშვნელოვანია ტედის ყოფილი შეყვარებულებიდან. მათ ერთმანეთთან ძლიერი გრძნობები აკავშირებდათ, მაგრამ ზოი დაქორწინებული იყო მდიდარ შუა ხნის კაცზე. ამავდროულად ზოი აწარმოებდა საპროტესტო აქციებს ტედის ორგანიზაციის წინააღმდეგ, რომელსაც სურდა ისტორიული მნიშვნელობის, მაგრამ ავარიულ მდგომარეობაში მყოფი სასტუმრო არკადიანის დანგრევა და მის ადგილზე ცათამბჯენის აგება. მათი დავა საბოლოოდ სასამართლომდეც კი მივიდა, სადაც ტედმა გაიმარჯვა და არკადიანი მაინც დაანგრიეს. ამის შემდეგ ზოიმ მიატოვა თავისი ქმარი და ტედთან ურთიერთობა დაიწყო, მაგრამ საბოლოოდ ტედმა არკადიანი დაანგრია, რაც გახდა მათი დაშორების მიზეზი.
ლუკ და პენი მოსბები
ლუკ და პენი მოსბები არიან ტედისა და ტრეისის საერთო შვილები. პენი 2015 წელს დაიბადა, ხოლო ლუკასი 2017 წელს. სერიალი იწყება იმით, რომ 2030 წელს, დედის გარდაცვალებიდან ექვსი წლის შემდეგ, ტედი მათ უყვება, თუ როგორ შეხვდა მათ დედას. საბოლოოდ, მოსმენილი ისტორიებიდან გამომდინარე, ისინი მიხვდნენ, რომ ტედს რობინი კვლავ უყვარდა, ამიტომაც მოსთხოვეს, რომ მასთან წასულიყო და გრძნობები გაემხილა.
აღსანიშნავია, რომ ლუკისა და პენის პერსონაჟებს ჰყავთ პროტოტიპები. ლუკის პროტოტიპი ვარსკვლავური ომების პერსონაჟი სკაივოკერია, რომელიც მონაწილეობს ფილმის სამივე ტრილოგიაში, რომელიც ტედისა და ტრეისის საყვარელი ფილმია. აღსანიშნავია, რომ პენის სახელი პირველად 2 სეზონის 15 სერიაში ფიგურირებს, რა დროსაც ტედი მეტროს მატარებელში პოულობს 1939 წლის დროინდელ მონეტას და მას „იღბლიან პენის“ უწოდებს. საყურადღებოა, რომ მან თავის ქალიშვილს სწორედ ამიტომ დაარქვა სახელი პენი, როგორც „მისთვის საამაყო რაღაცას“. ეს იმიტომ, რომ თუკი ტედი იმ მონეტას არ იპოვნიდა ტრეისის ვერ შეხვდებოდა, რის გამოც განსაკუთრებული ყურადღება ყოველთვის ქალიშვილზე აქვს გადატანილი.
მომავლის ტედი
მომავლის ტედი ეწოდება ტედ მოსბის, რომელიც უკვე დაქვრივებული, ორშვილიანი და ხანში შესულია. იგი 2030 წელს თავის შვილებს უყვება, თუ როგორ შეხვდა მათ დედას, მაგრამ თხრობისას მის სახეს არასდროს აჩვენებენ. აღსანიშნავია, რომ მომავლის ტედს არ თამაშობს ტედ მოსბის როლის შემსრულებელი ჯოშ რედნორი, არამედ მას ახმოვანებს მსახიობი ბობ სეგეტი.
რესურსები ინტერნეტში
კატეგორია:გამოგონილი პერსონაჟები კატეგორია:როგორ შევხვდი დედათქვენს
დონ კარლოსი (ფილიპე II-ის ვაჟი)
მინიატიურა|დონ კარლოსის პორტრეტი დონ კარლოსი ( დ. 8 ივლისი 1545, ვალიადოლიდი — გ. 24 ივლისი 1568, მადრიდი) — ესპანეთის ტახტის მემკვიდრე. ესპანეთის მეფის ფილიპე II-ის და მისი პირველი ცოლის, მარია პორტუგალიელის ვაჟი.
ბიოგრაფია
დონ კარლოსი დაიბადა ვალიადოლში. დედამისი გარდაიცვალა მისი დაბადებიდან რამდენიმე დღეში. დონ კარლოსი იყო ფილიპე II-ის კანონიერი უფროსი შვილი და ესპანეთის ტახტის მემკვიდრე. ის იყო კუზიანი და გონებრივად ჩამორჩენილი. ვარაუდობენ, რომ ეს იყო ესპანეთისა და პორტუგალიის ჰაბსბურგების სისხლის აღრევის შედეგი. დონ კარლოსის წინაპრები იყვნენ:
რესურსები ინტერნეტში
კატეგორია:ჰაბსბურგები კატეგორია:დაბადებული 8 ივლისი კატეგორია:დაბადებული 1545 კატეგორია:გარდაცვლილი 24 ივლისი კატეგორია:გარდაცვლილი 1568 კატეგორია:ესკორიალის ინფანტების პანთეონში დაკრძალულები კატეგორია:ასტურიის პრინცები
სიუნიქი (ისტორიული პროვინცია)
სიუნიქი ანუ სივნიეთი (Սյունիք) — ისტორიული პროვინცია, რომელიც შედიოდა დიდი სომხეთის შემადგენლობაში. იგი დიდ სომხეთს ძვ. წ. 189 წლიდან 428 წლამდე ეკუთვნოდა. ის დიდი სომხეთის ნაწილად მეფე არტაშეს I-მა აქცია. VII-IX საუკუნეებში, სიუნიქი არებების კონტროლის ქვეშ იყო. სივნიეთი დღეს შედის თანამედროვე სომხეთის შემადგენლობაში (იხ. სივნიეთის მარზი).
სივნიეთის პირველი მმართველები სიუნის დინასტიის წარმომადგენლები იყვნენ. დიდი სომხეთის შემადგენლობაში ყოფნისას, მისი ფართობი შეადგანდა 15 237 კმ²-ს და მოიცავდა 12 კანტონას. მისი ცენტრი იყო ბაღაბერდი.
სივნიეთი მდებარეობდა გელაქუნის ტბის სანაპიროზე. იგი ესაზღვრებოდა ვასპურაკანის, აირარატისა და არცახის პროვინციებს.
სქოლიო
კატეგორია:სომხეთის ისტორია კატეგორია:დიდი სომხეთი კატეგორია:დიდი სომხეთის ადმინისტრაციული დაყოფა
ნეფერირკარა
მინი|[[აბიდოსის მეფეთა სია (ფრაგმენტი). ნეფერირკარა]] ნეფერირკარა — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში.
ფარაონი ცნობილია მხოლოდ აბიდოსის მეფეთა სიის მიხედვით.არაა შემონახული არც მისი საფლავი და არც რაიმე ძეგლი მისი მმართველობის პერიოდიდან. მისი მეფობა სავარაუდოდ რამდენიმე წელი უნდა გაგრძელებულიყო.
რესურსები ინტერნეტში
კატეგორია:ეგვიპტის მერვე დინასტიის ფარაონები
როინ კერძევაძე
როინ (დათო) კერძევაძე (დ. 26 სექტემბერი, 1970 — გ. 2010) — ქართველი ფეხბურთელი, საქართველოს (სამგზის) და აზერბაიჯანის ჩემპიონი. საქართველოს თასის ორგზის მფლობელი. თამაშობდა ნახევარმცველის პოზიციაზე.
სხვადასხვა დროს იცავდა თბილისის „დინამოს“, ზესტაფონის „მარგვეთის“, „ომონია არადიპოუსა“ და განჯის „ქიაფაზის“ ღირსებას.
სქოლიო
კატეგორია:დაბადებული 1970 კატეგორია:დაბადებული 26 სექტემბერი კატეგორია:გარდაცვლილი 2010 კატეგორია:ქართველი ფეხბურთელები კატეგორია:თბილისის დინამოს ფეხბურთელები კატეგორია:აზერბაიჯანის საფეხბურთო პრემიერლიგის ფეხბურთელები კატეგორია:განჯის ქიაფაზის ფეხბურთელები კატეგორია:ომონია არადიპოუს ფეხბურთელები კატეგორია:ზესტაფონის მარგვეთის ფეხბურთელები
დარვინი (კომიქსები)
დარვინი (Darwin; ნამდვილი სახელი: არმანდო მუნიოსი) — „Marvel Comics“-ის ერთ-ერთი პერსონაჟი. დარვინის პერსონაჟი მონაწილეობს ფილმში „იქს-ადამიანები: პირველი კლასი“.
მის სხეულს გააჩნია გარემო პირობებთან სწრაფი ადაპტაციის უნარი, რაც მუტანტს საშუალებას აძლევს, იარსებოს ნებისმიერ გარემოში. მაგალითად, სიბნელეში ყოფნისას მას უვითარდება ღამის მხედველობა, წყალში ყოფნისას — ლაყუჩები, კოსმოსში ყოფნისას არ საჭიროებს ჟანგბადს, ცეცხლში მოხვედრისას ცეცხლგამძლე ხდება.
მას აგრეთვე შეუძლია საკუთარი სხეულის ენერგიად გარდაქმნა.
რესურსები ინტერნეტში
კატეგორია:Marvel Comics-ის მუტანტები კატეგორია:1975 წლის კომიქსების პერსონაჟები კატეგორია:Marvel Comics-ის სუპერგმირები
სამხრეთამერიკული ყანჩა
სამხრეთამერიკული ყანჩა (Ardea cocoi) — ფრინველი ყანჩისებრთა ოჯახისა. მისი სხეულის სიგრძეა 95–130 სმ,  ფრთის შლილი 42,1–45,5 სმ, კუდის სიგრძე 16,1–17,3, ნისკარტისა — 12–4,8 სმ; მასა 1,5–2,5 კგ. ზურგი ნაცრისფერი აქვს, კისერი — თეთრი, თავის ზედა ნაწილი — შავი, ქვედა — თეთრი, მუცელი — შავი, ფეხები — ვარდისფერი, მკერდი — თეთრი, რომელზეც შავი ზოლები გასდევს. არ ახასიათებს სქესობრივი დიმორფიზმი. გავრცელებულია თითქმის მთელ სამხრეთ ამერიკაში (არგენტინა, ბოლივია, ბრაზილია, ჩილე, კოლუმბია, ეკვადორი, საფრანგეთის გვიანა, გაიანა, პანამა, პარაგვაი, პერუ, სურინამი, ურუგვაი, ვენესუელა). აგრეთვე „სტუმრობს“ ტრინიდადსა და ტობაგოს, ფოლკლენდის კუნძულებს და ტრისტან-და-კუნიას. ბინადრობს მდინარეებთან, ჭაობებთან და მტკნარ ტბებთან. ხშირად ვხვდებით ხეებზე. იკვებება ძირითადად მსხვილი თევზებით, აგრეთვე ბაყაყებით და წყლის მწერების ლარვებით. ბუდეს აკეთებენ ჭაობებში ან მტაცებლებისთვის მიუწვდომელ სხვა ადგილებში. ბუდისათვის ირჩევს მაღალ, 20-დან 25 მ-მდე სიმაღლის ხეებს. იგი აგებულია ტოტებითა და გამომშრალი ლერწმით, რომლის დიამეტრი 65 სმ აღწევს. დედალი დებს 3 ცისფერ კვერცხს თეთრი წინწკლებით. ინკუბაცია გრძელდება 20–23 დღე-ღამე.
სქოლიო
კატეგორია:ყანჩა
ველიკა-პისარივკის რაიონი
ველიკა-პისარივკის რაიონი (Великописарівський район) — რაიონი უკრაინაში, სუმის ოლქში. მისი ფართობია 830 კმ². 2016 წლის აღწერის მონაცემებით რაიონის მოსახლეობა 19 112 ადამიანს შეადგენდა, ხოლო სიმჭიდროვე 23,0 კაცს კმ²-ზე. ველიკა-პისარივკის რაიონის ადმინისტრაციული ცენტრია ქალაქი ველიკა-პისარივკა.
სქოლიო
კატეგორია:სუმის ოლქის რაიონები
კუნძულოვანი სახელმწიფოები
thumb|right|400px|მსოფლიოს კუნძულოვანი სახელმწიფოები thumb|right|400px|სახმელეთო საზღვრების არმქონე სახელმწიფოები
კუნძულოვანი სახელმწიფოები — ერთ ან რამდენიმე კუნძულზე მდებარე და თავისი არც ერთი რეგიონის ხმელეთით მატერიკთან დაუკავშირებელი სახელმწიფო. ამ კრიტერიუმებით კუნძულოვანი სახელმწიფოები განსხვავდებიან სანაპირო ან ზღვაზე გასასვლელის არმქონე სახელმწიფოებისგან (რადგან თანამედროვე მდგომარეობით არ არსებობს ისეთი კუნძულოვანი სახელმწიფო, რომელსაც არ ჰქონდეს ზღვაზე გასასვლელი). 2015 წლისთვის მსოფლიოს 194 დამოუკიდებელ სახელმწიფოს შორის 47 კუნძულოვანია. მიუხედავად იმისა, რომ ავსტრალია ითვლება კონტინენტურ და არა კუნძულოვან სახელმწიფოდ, მას არ გააჩნია სახმელეთო საზღვრები, რომელიც დამახასიათებელია კუნძულოვანი სახელმწიფოებისათვის.
სახელმწიფოები, რომელთა დედაქალაქები მდებარეობს კუნძულზე
მატერიკს მიკუთვნებული ორი სახელმწიფოს — დანიის და ეკვატორული გვინეის — დედაქალაქები მდებარეობენ კუნძულებზე. ძველად ასეთ სახელმწიფოებს ასევე მიეკუთვნებოდა სიცილიის სამეფო და სარდინიის სამეფო.
სქოლიო
კატეგორია:პოლიტიკური გეოგრაფია *
ზივლანი
ზივლანი (Zivlan) — სოფელი აზერბაიჯანში,  დაშქესანის  რაიონში. მოსახლეობის რაოდენობა  —    142  კაცი.
რესურსები ინტერნეტში
კატეგორია:დაშქესანის რაიონის სოფლები
ლექციონარი 1446/350
მინი|ლექციონარი, X საუკუნე. 1446/350 ლექციონარი 1446/350 — X საუკუნის ხელნაწერი (საქართველოს ეროვნული არქივის ფონდი 1446, ხელნაწერი 350). 2 ფურცელი. ეტრატი; ფრაგმენტი; ზომა: 233x180; ასომთავრული; მელანი – ყავისფერი; სათაური და საზედაო გრაფემები - სინგურით; ორ სვეტად ნაწერი; შეემჩნევა განკანონების ხაზები.
უძველესი იერუსალიმური ლიტურგიკული ტრადიციის მატარებელი ეს ფრაგმენტი ძვირფასი მონაპოვარია მთელი კულტურული მიმდინარეობის ცალკეული მოზაიკების შესავსებად.
ღვთისმსახურებაში კონსტანტინოპოლური ტრადიციის გაბატონებამ იერუსალიმური ლექციონარი მსახურებიდან განდევნა და იგი დავიწყებას მიეცა იმდენად, რომ დღეს შემორჩენილი არ არის მისი ბერძნული ვერსია.
ქართულ, სომხურ და ალბანურ ენებზე შემორჩენილი ლექციონარები, ერთი მხრივ, არაჩვეულებრივი საშუალებაა გარკვეული წარმოდგენა შეიქმნას ადრეული ლიტურგიკული მსახურების შესახებ, ხოლო, მეორე მხრივ, აღდგეს საღვთო წერილის (ძველი და ახალი აღთქმის) საკითხავების კიდევ უფრო ძველი თარგმანები, ვიდრე ეს ჩვენთვის აქამდე ცალკე ხელნაწერების ან მათი ფრაგმენტების სახით იყო ცნობილი.
ხელნაწერი 2015 წელს იუნესკომ შეიტანა მსოფლიო მეხსიერების საერთაშორისო რეესტრში.
რესურსები ინტერნეტში
კატეგორია:ქართული ხელნაწერები კატეგორია:ქართული სასულიერო ხელნაწერები კატეგორია:X საუკუნის ხელნაწერები კატეგორია:საქართველოს ეროვნულ არქივში დაცული ხელნაწერები
იენიბაღი
იენიბაღი (Yenibağ) — სოფელი აზერბაიჯანში, განჯა-ყაზახის რეგიონის სამუხის  რაიონში.
სქოლიო
კატეგორია:სამუხის რაიონის სოფლები
აზატამუტი
რესურსები ინტერნეტში
კატეგორია:ტავუშის პროვინციის სოფლები
ტიაგუ მენდეში
ტიაგუ მენდეში (Tiago Mendes დ. 2 მარტი, 1981, ვიანა-დუ-კაშტელუ) — პორტუგალიელი ფეხბურთელი, პორტუგალიის ეროვნული ნაკრებისა და საფეხბურთო კლუბ „ატლეტიკოს“ წევრი. მონაწილეობა მიიღო ევრო 2004-სა და 2006 და 2010 წლების წლის მსოფლიო თასებზე.
რესურსები ინტერნეტში
კატეგორია:დაბადებული 1981 კატეგორია:პორტუგალიელი ფეხბურთელები კატეგორია:ბრაგის ფეხბურთელები კატეგორია:ლისაბონის ბენფიკას ფეხბურთელები კატეგორია:ჩელსის ფეხბურთელები კატეგორია:ლიონის ოლიმპიკის ფეხბურთელები კატეგორია:2006 წლის მსოფლიო საფეხბურთო ჩემპიონატის ფეხბურთელები კატეგორია:იუვენტუსის ფეხბურთელები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:ატლეტიკო მადრიდის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:დაბადებული 2 მარტი
ბიგასტრო
ბიგასტრო (Bigastro, Bigastre) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ვეგა-ბახა-დელ-სეგურის კომარკის შემადგენლობაში. ფართობი — 4 კმ². მოსახლეობა — 6909 კაცი (2020 წ.).
სქოლიო
კატეგორია:ალიკანტეს მუნიციპალიტეტები
ხეისონ მურილიო
ხეისონ ფაბიან მურილიო სერონი (ესპ. Jeison Fabián Murillo Cerón; დ. 17 ივნისი, 1992, კალი, კოლუმბია) — კოლუმბიელი ფეხბურთელი, კოლუმბიის ეროვნული ნაკრების წევრი, ამპლუით ცენტრალური მცველი. თამაშობს საფეხბურთო კლუბ „სელტაში“. განსაკუთრებით გამოირჩა მილანის „ინტერში“ თამაშის პერიოდში.
საკლუბო
ვალენსია:(1)
ბარსელონა:(1)
სანაკრებო
კოლუმბია:
სქოლიო
კატეგორია:დაბადებული 27 მაისი კატეგორია:დაბადებული 1992 კატეგორია:კოლუმბიელი ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები კატეგორია:ბარსელონის ფეხბურთელები კატეგორია:ვალენსიის ფეხბურთელები კატეგორია:ლას-პალმასის ფეხბურთელები კატეგორია:გრანადის ფეხბურთელები კატეგორია:კადისის ფეხბურთელები კატეგორია:მილანის ინტერის ფეხბურთელები კატეგორია:უდინეზეს ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:სერია A-ს ფეხბურთელები კატეგორია:სამპდორიას ფეხბურთელები კატეგორია:სელტას ფეხბურთელები
სოსლან სალაყაია
სოსლან შოთას ძე სალაყაია (Сослан Шьоҭа-иԥа Салаҟаиа; დ. 27 ივნისი, 1965) — აფხაზი პოლიტიკოსი. ისტორიის მეცნიერებათა კანდიდატი, ასუ-ის დოცენტი.
ბიოგრაფია
დაიბადა 1965 წლის 27 ივნისს. 1982 წელს დაამთავრა სოხუმის ნ. ლაკობას სახელობის საშუალო სკოლა. 1982-1987 წლებში სწავლობდა აფხაზეთის სახელმწიფო უნივერსიტეტის ისტორიის ფაკულტეტზე. 1987-1990 წლებში იყო დ. გულიას სახელობის აფხაზური ენის, ლიტერატურისა და ისტორიის ინსტიტუტის ასპირანტი. 1991 წლიდან მუშაობდა მასწავლებლად, შემდგომ ისტორიის, არქეოლოგიისა და ეთნოლოგიის მთავარ სპეციალისტად. 2002 წელს მუშაობდა მეცნიერ თანამშრომლად. 2011-2017 წლებში იყო სამეცნიერო ინსტიტუტის დირექტორის მოადგილე.
2019 წლის აფხაზეთის ე.წ. საპრეზიდენტო არჩევნების დროს იყო პრეზიდენტობის კანდიდატ არტურ ანქვაბის პრემიერ-მინისტრობის კანდიდატი. პირველ ტურში ანქვაბმა 1403 (1,7%) მიიღო და მე-8 ადგილი დაიკავა.
რესურსები ინტერნეტში
კატეგორია:დაბადებული 27 ივნისი კატეგორია:დაბადებული 1965 კატეგორია:აფხაზი პოლიტიკოსები